લાંબા સમય પછી જોન અબ્રાહમની કોઈ ફિલ્મ રિલીઝ થવા જઈ રહી છે ત્યારે ચોક્કસથી તેના ચાહકો ખુશ હશે જ, પરંતુ ફિલ્મની રિલીઝ ડેટ ડીલે થવાના કારણે ફિલ્મ રિલીઝ થશે કે નહીં તે પ્રશ્ન બધાને સતાવી રહ્યો છે. વાત જોનની આવનારી ફિલ્મ પરમાણુ ધ સ્ટોરી ઓફ પોખરણની છે. આ એક મનોરંજન ફિલ્મ છે જે સત્ય ઘટના પર આધારિત છે. ફિલ્મ ૧૯૯૮માં પોખરણમાં થયેલા પરમાણુ પરીક્ષણ પર આધારિત છે. ઉલ્લેખનીય છે કે તે સમયે દેશના પ્રધાનમંત્રી અટલ બિહારી બાજપેયી હતા. જોકે જોને ચોખવટ કરતા કહ્યું છે કે, આ ફિલ્મ માત્ર મનોરંજન માટે બનાવવામાં આવી છે. ફિલ્મને રાજકારણ સાથે કોઈ લેવાદેવા નથી. આપણો મુદ્દો ફિલ્મને લઈને થોડો અલગ છે.